‘અનુષા..’ એક ફોટો ડાઉનલોડ થતો હતો. મોબાઈલ પર દેખાતું એ ચકરડું જાણે અદ્દલ નિલયનાં મનનું પ્રતિબિબ હતું! નિલયને યાદ આવ્યું કે એ વખતે એક પછી એક વિધિના અને આમંત્રિત સગાવ્હાલાઓના ફોટા લેવાતા હતા. હાથમાં નાળીયેર લઈને ઉભેલા સરિતાબેનને ફોટોગ્રાફરે “આંટી, તમે ખૂબ સુંદર છો.” એમ કહ્યું ત્યારે આખા હોલમાં હાસ્ય ફરી વળ્યું હતું. ગુલાબી સાડી પહેરેલા સરિતાબેન વધુ ગુલાબી થઇ ગયા હતા એ યાદ આવતા નિલયના ચહેરા પર સ્મિત ફરકી ગયું.